ผลักดัน “มวยไทย” สู่อาชีพที่มีมาตรฐานระดับสากล จัดทำมาตรฐานฝีมือแรงงานสาขาผู้ฝึกสอนมวยไทย
นายสุชาติ ชมกลิ่น รัฐมนตรีว่าการกระทรวงแรงงาน สนับสนุนการจัดกิจกรรม Thai Fight Tournament in Geneva ซึ่งจัดโดย Chiangmai Muaythai Club โดยมีนางสุพัตรา ศรีไมตรีพิทักษ์ เอกอัครราชทูต และนางสาวอังคณา เตชะโกเมนท์ อัคราชทูตที่ปรึกษา ฝ่ายแรงงาน คณะผู้แทนถาวรไทยประจำสหประชาชาติ ณ นครเจนีวา เข้าร่วมพิธีเปิด ณ ศูนย์ประชุม Palexpo นครเจนีวานายสุชาติ กล่าวว่า รัฐบาลภายใต้การนำของพลเอก ประยทุธ์ จันทร์โอชา นายกรัฐมนตรีปและรัฐมนตรีว่าการกระทรวงกลาโหม และพลเอก ประวิตร สงษ์สุวรรณ รองนายกรัฐมนตรี ที่กำกับดูแลกระทรวงแรงงาน ได้มีนโยบายผลักดันกิจกรรมซอฟต์พาวเวอร์ และได้ส่งเสริมและสนับสนุนอย่างจริงจังให้มวยไทยเป็นที่ยอมรับในระดับสากลบรรจุในการแข่งขันกีฬาระดับเอเชียนเกมส์-โอลิมปิก และผลักดันมวยไทยให้เป็นซอฟต์พาวเวอร์ขับเคลื่อนเศรษฐกิจ ในส่วนของกระทรวงแรงงาน อยู่ระหว่างการจัดมาตรฐานฝีมือแรงงานสาขาผู้ฝึกสอนมวยไทย เพื่อส่งเสริมให้อาชีพครูฝึกมวยไทยได้รับการยอมรับในระดับสากลอย่างเป็นมาตรฐานและในการการจัด Thai Fight Tournament in Geneva ครั้งนี้ จะเป็นการส่งเสริมการอาชีพการชกมวยไทย ส่งเสริมอาชีพผู้ฝึกสอนมวยไทยและประชาสัมพันธ์เรื่องการจัดทำมาตรฐานฝีมือแรงงานสาขาผู้ฝึกสอนมวยไทยของกระทรวงแรงงานอีกด้วยนายสุชาติ กล่าวเพิ่มเติมว่า สืบเนื่องมาจากการเดินทางเข้าร่วมการประชุมใหญ่ประจำปีขององค์การแรงงานระหว่างประเทศ สมัยที่ 110 เมื่อเดือนมิถุนายน 2565 ที่ผ่านมา ซึ่งตนเองและคณะได้มีโอกาสพบปะคนไทยในสวิตเซอร์แลนด์ ทำให้รับทราบถึงปัญหาการขาดแคลนครูฝึกมวยไทยที่ได้มาตรฐานในต่างประเทศ จึงได้สนับสนุนการจัดกิจกรรม Thai Fight Tournament in Geneva ครั้งนี้ โดยได้รับงบประมาณสนับสนุนจำนวน 800,000 บาท จากภาคเอกชนหลายหน่วยงานที่ได้เล็งเห็นความสำคัญของมวยไทยและต้องการให้มวยไทยเป็นอาชีพที่มีมาตรฐานในระดับสากล รวมถึงการเผยแพร่ให้ชาวต่างชาติทราบถึงการดำเนินการจัดทำมาตรฐานฝีมือแรงงานสาขาผู้ฝึกสอนมวยไทยของกระทรวงแรงงาน ซึ่งกิจกรรมดังกล่าวฯ เป็นการแข่งขันชกมวยไทยชิงรางวัลระหว่างนักมวยสมัครเล่นชาวต่างชาติ จำนวน 4 คู่ การชกระหว่างนักมวยอาชีพชาวต่างชาติจำนวน 4 คู่ โดยคู่ที่ 5 ซึ่งเป็นคู่เอกเป็นการชกระหว่าง Fleury Sebastien นักชกมวยไทยอาชีพชาวสวิส และปกรณ์ พี.เค. แสนชัยมวยไทยยิม นักมวยชาวไทย